Bejmas

Bejmas (amtli: Pöttmes) is a Markt im schwobischn Landkreis Oacha-Fridberg und Siiz vo da 1994 grindtn Vawoitungsgmoaschoft Bejmas.

 Eadkund 


Bejmas ligg in da Regiou Augschburg im Landkreis Oacha-Friberg, dia hischtorisch ejt zu Schwoom, sundan zu Oidbayern gheart.

s gibb dia fuigndn Gemarkunga: Ebariad, Eaxa, Greamazhausn, Gundlschdoof, Haundzöö, Immadoof, Kiinhausn, Oaschtazhausn, Bejmas, Reichaschtoa, Schnöömaskrait, Schoan und Wiisabooch.

 Oatstoaa 

Da Markt Bejmas sejtzt si aus dia fuigndn Oatstoaa zam: Bejmas, Ebariad/Stuum, Eaxa, Greamazhausn, Gundlschdoof, Haundzöö, Immadoof/Wagesnbeag, Kiinhausn, Oaschtazhausn, Reichaschtoa, Schnöömaskrait, Schoan und Wiisabooch.

 Nachbargmoana 

Oaing (AIC), Boor (AIC), Ehekirchen (ND, Obb.), Höiabooch (AIC), Huiza (DON), Leahad (AIC), Königsmoos (ND, Obb.), Kühbach (AIC), Bedaschdoof (AIC), Roa am Lech (DON), Schrobenhausen (ND, Obb.), Diahappn (A)

 Gschichtn 

Da Heinrich von Gumppnberg hoot am 16. Oktouba 1324 vom Kaisa Ludwig dem Bayern dia Marktrechte fü Bejmas valiiha griagg. Bejmas hoot seit 1281 dem hoachfreien Haus Gumppnberg gheart. Dia Oatschaft is Toa vom Kuafirschtntum Bayern gween, hoot aba a gschloussana Houfmark bütt, dia a Bluatgricht bsejssn hoot. Dejs is na 1310 vom Kaisa Ludwig dem Bayern valiiha woan und is bis zur groassn Neiordnung vom Grichtswejsn im Kenigreich Bayern 1808 bliim. Nou hejnt is da "Goingbeag" nerdli vo Bejmas a Zaing vo dem Hoachgricht. Im Zuge von dia Vawoitungsreforma in Bayern is mit dem Gmoaedikt vo 1818 dia hejntige Gmoa entstauna.

 Ejwounaentwicklung 

Auf'm Gebiet vo da Gmoa sejn 1970 5.539, 1987 5.580,  2000 6.117  und 2014 6.433 Ejwouna zöjt woan.

 Gmoarat 

Da Gmoarat sejtzt si aus'm 1. Birgamoaschta und 20 Gmoarejt zam.

 Gmoanapartnerschaft 

Bejmas hoot seit 1980 a Gmoana- und Schuapartnerschaft mit La Haye-Pesnel in Fraunkreich.

 Sengswiardikeitn 

 Pfarrküücha
 Schlouß Bejmas
 Schlouß Schoan
 Woidkapöjn Ouxngraiz (Gumppnberg)
 Mandlachsee (Naherholungsgebiet)

 Wirtschafd und Infrastruktur 

 Wirtschafd und Laund- und Forschtwirtschafd 

s hoot 1998 im Bereich vo da Laund- und Forschtwirtschafd 107, im Produzierenden Gewerbe 541 und im Bereich Handel und Vakeah 218 sozialvasicherungspflichtig Beschäftigte am Arbeitsoat gem. In sunschtign Wirtschafdsbereichen warn am Arbeitsoat 181 Persona sozialvasicherungspflichtig beschäftigt. Sozialvasicherungspflichtig Beschäftigte am Wohnoat hoots insgesamt 2026 gem. Im vaarbeitenden Gewerbe (sowie Bergbau und Gewinnung vo Stoana und Koat) hoots 1 Betrieb, im Bauhauptgewerbe 12 Betriebe gem. Außadem hoots 1999 224 laundwirtschafdliche Betriebe mit a laundwirtschafdlich genutzten Fläjchn vo 4369 ha gem. Davou warn 3182 ha Ackerfläjchn und 1179 ha Dauergreafläjchn.

 Bildung 

Im Joa 1999 hoots dia fuigndn Ejrichtunga gem:

 Kindagartn: 200 Kindagartenplatz mit 197 Kinda
 Vuiksschuana: 1 mit 29 Lörra und 475 Schila

 Persenlichkeiten 

 Buama und Dejchta vo da Gmoa 

 Joachim Rückert (* 16. August 1945), Rejchtswissnschaftla

 Literatua 

 Edgar Krausen (Bearb.): Archiv der Marktgemeinde Pöttmes (Inventare nichtstaatlicher Archive Bayerns. 1. Regierungsbezirk Oberbayern. Landkreis Aichach). Minga, 1949
 Markt Pöttmes. Pöttmes, 1989
 Werner Hammerl (Hrsg.): Pöttmes in alten Ansichten - die Jahrhundertwende bis etwa vier Jahrzehnte danach. Pöttmes, 1994
 Wilhelm Liebhart (Hrsg.): Pöttmes - Herrschaft, Markt und Gemeinde. 2 Bde. Pöttmes, 2007.

 Beleg 

 Im Netz 



Kategorie:Gemeinde in Bayern
Kategorie:Ort im Landkreis Aichach-Friedberg
Kategorie:Landkreis Aichach-Friedberg